CAESAR
CAESAR (franču: Camion équipé d’un système d’artillerie — ‘Ar artilērijas sistēmu aprīkota automašīna’) ir Francijā izstrādāta un ražota uz smagās automašīnas uzmontēta 155 mm haubice. 2004. gadā Francijas valdība pasūtīja 77 CAESAR eksemplārus, pirmo reizi franču karavīri tos lietoja Afganistānas karā. 2008. gadā Francijas bruņotie spēki saņēma 16 CEASAR iekārtas, tad vēl 30 nākamajā gadā. Līdz 2022. gada septembrim militārais koncerns Nexter saražoja 110 eksemplārus Francijas armijai un 364 eksemplārus saņēma ārvalstu armijas: Saūda Arābija (132), Beļģija (28), Dānija (19), Indonēzija (55), Maroka (36), Čehija (52), Lietuva (18) un Taizeme (6). 2022. gadā Francija piegādāja 18 CAESAR Ukrainai, lai atvairītu Krievijas iebrukumu. 2023. gada janvārī arī Dānija paziņoja par 19 iekārtu piegādi Ukrainai. Ukrainas bruņoto spēku 55. artilērijas brigāde ar CAESAR haubici (2022). Šaušanas mācības (2018).